《寄王人土》
明代·释今堕

孤踪飘寓近何如，外氏能依即魏舒。华管独研平子赋，草堂闲拓右军书。

囊开古锦存先泽，地积苍苔失旧庐。见说重修雨花社，休将疏散托清虚。

作者简介：今堕(？--一六五九)，字止言。番禺人。俗姓黎，原名启明，字始生。明桂王永历三年（一六四九），薙染受具，为诃林监院。事见清徐作霖、黄蠡《海云禅藻集》卷二。